રાજ્યના ઉર્જા મંત્રી સૌરભ પટેલે આ યોજના દ્વારા ખેડૂતોને મળનારી સુવિધાઓ વિશે જણાવતા કહ્યું કે, ‘રાજ્ય સરકાર ખેડૂત વતી ૩પ ટકા રકમની ૭ વર્ષ માટે સસ્તા વ્યાજની લોન લેશે રાજ્યના તમામ ૩૩ જિલ્લાના ૧૩૭ ફીડરને ‘સ્કાય’ પાયલોટ પ્રોજેકટમાં સમાવિષ્ટ કરવામાં આવ્યા છે. રાજ્ય સરકાર ૨૫ વર્ષ સુધી લાભાર્થી ખેડૂત પાસેથી વધારાની વીજળી ખરીદશે. સાત વર્ષ માટે રૂા. ૭ પ્રતિ યુનિટના ભાવે અને બાકીના ૧૮ વર્ષ માટે ૩.૫૦ રૂપિયા પ્રતિ યુનિટના ભાવે સરકાર વીજળી ખરીદશે. સ્કાય માટેનું ખેડૂતનું મૂડી રોકાણ વીજ વેચાણથી ૮ થી ૧૮ માસમાં જ તેને પરત મળી જશે.’